**79. FUNDUR STÚDENTARÁÐS**

**Fundarritari:** Agnes Ögmundsdóttir

**Mæting**

**Núverandi stjórn:** Nökkvi Alexander Rounak Jónsson (formaður), Agnes Ögmundsdóttir (varaformaður) og Særún Anna Brynjarsdóttir (fjármálastjóri)

**DATA:** Árni Þorsteinsson mætti ekki

**EIR:** Hugrún Sigurðardóttir

**KUMPÁNI:** Guðný Helga Johnsen

**MAGISTER:** Sólveig Birna Elísabetardóttir

**REKI:** Fríða Freydís Þrastardóttir

**STAFNBÚI:** Heiðdís Fríða Agnarsdóttir

**ÞEMIS:** Aðalheiður Kristjánsdóttir

**ALÞJÓÐANEFND:** Margrét Sól Jónasdóttir

**FJARNEMANEFND:** Sólrún Björg Þorgilsdóttir mætti ekki

**GÆÐANEFND:** Dagmar Ólína Gunnlaugsdóttir

**KYNNINGANEFND:** Guðbjörg Aðalsteinsdóttirmætti ekki

**VIÐBURÐANEFND:** Ingibjörg Ósk Ingvarsdóttir

*Fundur settur kl. 17:04*

**Dagskrá**

1. **Jafnréttisáætlun SHA**
2. **RAT0106**
3. **Lögreglufræði – skoðanir**
4. **Sóttvarnir og skólahald**
5. **Lokapróf**
6. **Rafræn vísindaferð með Icelandic Startups og Eimi**
7. **Önnur mál**

1. **Jafnréttisáætlun SHA**

Framkvæmdarstjórn fékk ábendingu um ekki hefði verið tekið til fyrri ábendinga sem rektorsskrifstofa hafi gert árið áður um að jafna stöðu kynjanna innan nefnda SHA. Stúdentaráð tekur við þessu máli alvarlegum augum og hefur sett í bígerð að endurskoða jafnréttistefnu SHA frekar. Stúdentaráð ræddi sín a milli aðgerðir sem gætu aukið jafna aðkomu kynjanna að nefndum og störfum innan háskólans sem og Stúdentafélagsins og ákvað Stúdentaráð að þessi vinna myndi fara fram á næsta vinnufundi SHA.

1. **RAT0106**

Mikil óánægja hefur myndast yfir RAT áfanganum sem stór hópur stúdenta situr. Upp kom svindl þar sem nokkur aðildarfélög auglýstu á Facebook aukakennsluhóp og í kjölfarið héldu stúdentar að aukakennsluhópurinn væri á vegum háskólans en svo var ekki.   
Námskeiðsmatið var því breytt úr 50% lokaprófi í 86% lokapróf og 2/7 prófum gilda en ekki öll 7. Framkvæmdastjórn tók fundi með Rektor og prófstjóra til þess að spyrja útí niðurstöður umsjónarkennara þar sem margir vildu meina að þessi breyting stæðist ekki reglur skólans, niðurstöður fundanna var svo að umsjónarkennari væri í fullum rétti til þess að taka þessa ákvörðun. Framkvæmdastjórn vill brýna við aðildarfélög að það væri ekki gáfulegt að svona hópar væru auglýstir til þess að koma í veg fyrir misskilning.

1. **Lögreglufræði - skoðanir**

Stúdentaráð ræddi örsnöggt um fréttina sem kom frá RÚV um daginn um að lögreglufræðin væri ekki nógu vel kennd við skólann. Framkvæmdarstjórn vildi heyra hvort að stúdentaráð væri búið að heyra eitthvað talað um þetta í skólanum en svo var ekki. Stúdentaráð vill bæta við fulltrúa lögreglufræðinemenda á deildarfundi, deildarráðsfundi og sviðsfundi til þess að skoðun þeirra kom betur í ljós.

1. **Sóttvarnir og skólahald**

Nýjustu sóttvarnareglur leyfa 50 manns í hverju sóttvarnahólfi í skólanum. Kemur nánari yfirlýsing frá skólanum á fimmtudaginn.

1. **Lokapróf**

Stúdentaráði hafa borist margar spurningar um það hvernig lokaprófunum í vor verður háttað. Nú eru einungis þrjár vikur í próf og ekkert er vitað enn. Nýjar sóttvarnareglur leyfa próf á staðnum en stúdentaráð telur það ekki æskilegt og vilja hafa heimapróf. Stúdentaráð þarf að gefa frá sér yfirlýsingu til rektors fyrir 9:00 í fyrramálið. Á fundinum voru nokkrir punktar ræddir sem mikilvægt er að taka tillit til. Rætt var um að engin blöndun megi eiga sér stað núna innan skólans en mörg lokapróf krefjast þess að blöndun eigi sér stað, þar sem viðskiptafræðideildin er t.d. í lokaprófi með sjávarútvegsfræðinni svo dæmi sé nefnt. Hvernig ætlar háskólinn að tryggja það að engin blöndun eigi sér stað? Einnig kom fram að vantraust sé a milli nemenda og suma kennara þar sem gögn eru ekki leyfð í prófum og kennarar treysta ekki nemendum til þess að svindla ekki. Ef gagnapróf eru leyfileg þá er mikilvægt að það komi fram, einnig er ekki galið að leyfa gagnapróf þar sem að nemendur geta ekki náð prófinu nema að þeir kunni að lesa úr gögnunum og viti um hvað þau snúast. Heimaprófin síðasta ár komu ekki betur út heldur en lokapróf á staðnum hafa gert og því ekkert sem bendir til þess að verra sé að hafa heimapróf. Sumir kennarar hafa ákveðið að hafa heimapróf en aðrir kennarar vilja hafa staðarpróf og því ákveðið missamræmi í gangi. Þetta getur aukið kvíða hjá nemendum og mun gáfulegra er að hafa einungis eina tegund af prófi fyrir nemendur, ss. heimapróf. Nú hefur öll önnin verið rafræn og því ekki góð rök fyrir því að láta nemendur mæta á prófstað til þess að taka próf. Þessi óvissa sem fylgir því að það séu þrjár vikur i próf og enginn veit neitt er mjög kvíðavaldandi fyrir nemendur og mikilvægt að tekið sé ákvörðun sem fyrst sem hægt er að halda sér við fram að lokaprófsdegi. Síðasti punkturinn sem var ræddur er sá að ekki eru allir frískir og margir hræddir við að fara á prófstað og til eru dæmi þar sem fólk hefur hreinlega hætt við að taka prófið vegna kvíða að mæta á staðinn. Þessir punktar voru teknir saman, ásamt nokkrum öðrum og skrifuð var yfirlýsing sem var send til rektors. Yfirlýsing frá Stúdentaráði til Rektors var samþykkt einróma.

1. **Rafræn vísindaferð með Icelandic Startups og Eimi**

Rafræn vísindaferð með Icelandic Startups og Eimi verður á föstudaginn kl. 20 í staðinn fyrir vordagana sem áttu að fara fram 8. og 9. apríl. Icelandic Startups verður með kynningu fyrst og Nökkvi Fjalar mun mæta með þeim. Svo verður Eimur að tala um starfsemi sína og hakkaþon. Einnig ætlar stúdentaráð að hafa gjafaleik til þess að fá fleiri til þess að mæta. Icelandic Startups er að byrja með nýsköpunar- og frumkvöðlanefnd hér i HA og planið er að formaður þeirrar nefndar eigi eftir að sitja í stúdentaráði til þess að gera stöðuna meira spennandi.

1. **Önnur mál**

LÍS (landsssamtök íslenskra stúdenta) gaf nýlega frá sér yfirlýsingu um fjárhagslega erfiðleika stúdenta í dag og stúdentaráð stendur þétt við bakið á LÍS tengt þessu máli. Rætt var um að skóli sé full vinna en margir stúdentar eru þó í vinnu með skóla. Stúdentaráð vill senda frá sér yfirlýsingu um að við styðjum LÍS og einnig viljum við senda frá okkur könnun til þess að sjá tölurnar hér a Akureyri. Áhugavert væri að bera íslenska kerfið við Norðurlöndin, afhverju eru skólakerfin svona öðruvísi? Yfirlýsing vegna LÍS var samþykkt einróma.

*Formlegum fundi slitið kl. 18:09*